2. ลักษณะการประกอบธุรกิจ

  2.1 ประวัติความเป็นมา

  บริษัทจดทะเบียนจัดตั้งขึ้นในปี 2537 ในชื่อของ บริษัท นครไทยสตริปมิล จำกัด
  โดยครอบครัวหอรุ่งเรือง และได้รับการสนับสนุนเงินกู้จากกลุ่มธนาคารไทย
  บริษัทเริ่มทำการก่อสร้างโรงงานในปี 2538 ต่อมา ในปี 2539
  บริษัทได้รับอนุญาตจากตลาดหลักทรัพย์แห่งประเทศไทย
  ให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยเสนอขายหุ้นสามัญเพิ่มทุนต่อประชาชนทั่วไปครั้งแรกในราคาเสนอขายหุ้นละ 16 บาท
  มูลค่าที่ตราไว้หุ้นละ 10 บาท

  บริษัทดำเนินการก่อสร้างโรงงานผลิตเหล็กแผ่นรีดร้อนจนเสร็จสมบูรณ์ในปี 2540
  และได้เริ่มการทดสอบการผลิตในเดือนตุลาคมปีเดียวกัน ในช่วงระยะเวลาการดำเนินการผลิต
  บริษัทได้ผลิตเหล็กแผ่นรีดร้อนชนิดม้วนจำนวน 207,129 ตัน
  ต่อมาเมื่อประเทศไทยประสบวิกฤตการณ์ทางการเงินในปี 2541
  ส่งผลให้บริษัทประสบปัญหาทางด้านการเงินด้วยเช่นกัน
  และไม่สามารถหาแหล่งทุนจากภายในประเทศได้ตามแผนที่วางไว้
  บริษัทจึงต้องชะลอการก่อสร้างโครงการผลิตเหล็กพรุนและโครงการผลิตผลิตภัณฑ์ต่อเนื่อง

  ดังนั้น บริษัทจึงได้ระดมทุนโดยการออกตราสารหนี้ในประเทศสหรัฐอเมริกา
  เพื่อนำมาเป็นทุนหมุนเวียน
  และใช้ในการก่อสร้างโรงงานผลิตผลิตภัณฑ์ต่อเนื่องให้แล้วเสร็จในเดือนมีนาคม 2541
  บริษัทสามารถระดมทุนจากการออกตราสารได้เป็นมูลค่า 505.63 ล้านเหรียญสหรัฐฯ
  ภายใต้เงื่อนไขว่าบริษัทจะต้องได้รับความช่วยเหลือในด้านการบริหารงานจาก บริษัท Steel
  Dynamic Inc. (“SDI”) ซึ่งเป็นเจ้าของโรงงานผลิตเหล็กแผ่นขนาดย่อม (Mini-mill)
  ชั้นนำในประเทศสหรัฐอเมริกา

  ต่อมาในปี 2541 ราคาของเหล็กแผ่นรีดร้อนในตลาดโลกลดลงอย่างมาก จากราคาตันละ 340
  เหรียญสหรัฐฯ เหลือเพียงตันละ 200 เหรียญสหรัฐฯ SDI จึงได้ขอยกเลิกสัญญาการบริหารงาน
  ส่งผลให้การเบิกเงินของบริษัทมีข้อจำกัดอย่างมากตามข้อกำหนดของสัญญา
  ทำให้การก่อสร้างโรงงานให้เสร็จสมบูรณ์หยุดชะงักลงและบริษัทได้หยุดการผลิตตั้งแต่ปี 2542

  การหยุดดำเนินการผลิตส่งผลให้บริษัทมีกระแสเงินสดจากการดำเนินงานติดลบเป็นจำนวนมากกว่าที่คาดการณ์ไว้
  บริษัทจึงประสบปัญหาสภาพคล่องตั้งแต่เดือนธันวาคม 2541
  ทำให้บริษัทไม่สามารถชำระหนี้สินจำนวนมากได้ตามกำหนด

  บริษัทได้เข้าสู่กระบวนการปรับโครงสร้างหนี้ในกระบวนการฟื้นฟูกิจการตามพระราชบัญญัติล้มละลายภายใต้การดูแลของคณะกรรมการเพื่อส่งเสริมการปรับปรุงโครงสร้างหนี้
  (คปน.) ตั้งแต่ปี 2542 ในเดือนเมษายน ปี 2543 และ เมื่อวันที่ 27-29 ตุลาคม 2546
  บริษัทสามารถดำเนินการระดมทุนซึ่งเป็นขั้นตอนสำคัญขั้นตอนหนึ่งตามแผนฟื้นฟูกิจการที่ได้รับอนุมัติ
  โดยเสนอขายหุ้นเพิ่มทุนให้แก่ประชาชนทั่วไป จำนวน 1,800,000,000 หุ้น มูลค่าที่ตราไว้หุ้นละ
  8.25 บาท ราคาเสนอขายหุ้นละ 2.20 บาท
  รวมถึงการแปลงหนี้เป็นทุนของเจ้าหนี้ตามแผนฟื้นฟูกิจการ
  จึงทำให้บริษัทมีทุนชำระแล้วทั้งสิ้นจำนวน 74,137,788,788.25 บาท เท่ากับจำนวนหุ้นสามัญ
  8,986,398,641 หุ้น

  การเปลี่ยนแปลงและพัฒนาการที่สำคัญ

  2546

  21 มกราคม บริษัทลงนามในบันทึกความเข้าใจกับบรรษัทบริหารสินทรัพย์ไทย (“TAMC”)
  และบริษัท สยามเหล็กรีดเย็นครบวงจร จำกัด (มหาชน) (“SICOS”)
  เพื่อพิจารณาความเป็นไปได้ในการควบรวมกิจการกับ SICOS
  เป็นที่เข้าใจว่าบันทึกความเข้าใจดังกล่าวเกิดขึ้นเนื่องมาจากนโยบายของรัฐบาลไทยในการส่งเสริมการควบรวมกิจการของอุตสาหกรรมเหล็กเพื่อปรับโครงสร้างอุตสาหกรรมเหล็กภายในประเทศ
  TAMC ได้แต่งตั้งบริษัทที่ปรึกษาในการศึกษาความเป็นไปได้ในการควบรวมกิจการ

  7 มิถุนายน บริษัทลงนามในบันทึกความเข้าใจอีกหนึ่งฉบับกับTAMC และ SICOS
  เพื่อพิจารณาความเป็นไปได้ในการควบรวมกิจการกับ SICOS
  เป็นที่เข้าใจว่าบันทึกความเข้าใจเป็นเพียงการร่วมพิจารณาข้อเสนอ
  และไม่ได้มีผลผูกพันทางกฎหมายใดแก่บริษัท

  26 กันยายน ศาลล้มละลายกลางมีคำสั่งอนุญาตให้บริษัท มหาราช แพลนเนอร์ จำกัด
  (“ผู้บริหารแผน”)ดำเนินการจดทะเบียนลดทุนและเพิ่มทุนของบริษัทต่อกระทรวงพาณิชย์
  เพื่อให้สอดคล้องกับการปรับโครงสร้างหนี้ตามแนวทางการฟื้นฟูกิจการ

  ตุลาคม วันที่ 9 ตุลาคม 2546 บริษัทได้ดำเนินการจดทะเบียนลดทุน จาก 8,600,000,000
  บาท เป็น 7,186,398,640 บาท และเมื่อวันที่ 10 ตุลาคม 2546 บริษัทได้จดทะเบียนเพิ่มทุน
  จาก 7,186,398,640 บาท เป็น 128,157,480,290 บาท

  วันที่ 31 ตุลาคม 2546 บริษัทได้มีการจดทะเบียนเปลี่ยนแปลงทุนชำระแล้ว
  โดยจากการแปลงหนี้เป็นทุนของเจ้าหนี้ตามแผนฟื้นฟูกิจการของบริษัท จากเดิม 7,186,398,640
  บาท เป็น 71,863,986,410 บาท และออกใบสำคัญแสดงสิทธิให้แก่ผู้ถือหุ้นเดิม จำนวน
  3,233,879,388 หน่วย

  พฤศจิกายน วันที่ 4 พฤศจิกายน 2546
  บริษัทได้จดทะเบียนลดทุนโดยลดมูลค่าที่ตราไว้ของหุ้นของบริษัทจากมูลค่าหุ้นละ 10
  บาทเป็นมูลค่าหุ้นละ 8.25 บาท โดยลดทุนจดทะเบียนจากจำนวน 128,157,480,290 บาท
  เป็น 105,729,921,239.25 บาท และมีทุนชำระแล้วเป็น 59,287,788,788.25 บาท

  วันที่ 6 พฤศจิกายน บริษัทได้จดทะเบียนเพิ่มทุนชำระจำนวน 14,850,000,000 บาท
  จากทุนชำระแล้ว 59,287,788,788.25 บาท เป็นทุนชำระแล้วจำนวน 74,137,788,788.25
  บาท แบ่งออกเป็นหุ้นสามัญจำนวน 8,986,398,641 หุ้น และเปลี่ยนแปลงอำนาจกรรมการคือ
  นายสวัสดิ์ หอรุ่งเรือง ลงลายมือชื่อร่วมกับนายชาญ บูลกุล หรือนายอนุตร จาติกวณิช
  หรือนายเคอรี่ ฮิลล์ หรือนายอบีนาส มาจี้ รวมเป็นสองคนและประทับตราสำคัญของบริษัท

  วันที่ 18 พฤศจิกายน 2546
  ตลาดหลักทรัพย์แห่งประเทศไทยได้อนุญาตให้เปิดซื้อขายหลักทรัพย์ของบริษัทในหมวด REHABCO

  ธันวาคม บริษัทได้ทดสอบเครื่องจักรทั้งระบบและได้เริ่มทดลองการผลิตจริงในขั้นแรกโดยรวม
  และสามารถผลิตเหล็กแผ่นรีดร้อนม้วนแรกจากเหล็กแท่งแบนได้สำเร็จในวันที่ 13 ธันวาคม 2546
  และวันที่ 18 ธันวาคม ของปีเดียวกัน
  บริษัทประสบความสำเร็จในการทดสอบการผลิตทั้งกระบวนการโดยต่อเนื่อง
  เริ่มจากการหลอมเศษเหล็ก การหล่อแท่งเหล็ก
  จนถึงกระบวนการรีดเหล็กอย่างต่อเนื่องจนได้เหล็กแผ่นรีดร้อนชนิดม้วน

  2547

  มกราคม บริษัทเริ่มดำเนินการผลิตเพื่อจำหน่ายเชิงพาณิชย์

  มีนาคม วันที่ 10 มีนาคม 2547 คณะกรรมการเจ้าหนี้รับทราบถึงการลาออกของ Mr. Kerry
  Hill กรรมการผู้จัดการใหญ่ (Managing Director) ซึ่งมีผลตั้งแต่วันที่ 16 ธันวาคม 2546
  และมีมติ แต่งตั้ง Mr. Anthony W. Bagnall
  ดำรงตำแหน่งรองกรรมการผู้จัดการใหญ่ฝ่ายโรงงานและการผลิต มีผลตั้งแต่วันที่ 16 กุมภาพันธ์
  2547 และอนุมัติเปลี่ยนชื่อเรียกตำแหน่งกรรมการผู้จัดการใหญ่ (Managing Director)
  เป็นกรรมการผู้จัดการใหญ่ (President) และอนุมัติให้แต่งตั้งนายสวัสดิ์ หอรุ่งเรือง
  เป็นกรรมการผู้จัดการใหญ่ (President) โดยมีผลตั้งแต่วันที่ 10 มีนาคม 2547

  มิถุนายน วันที่ 4 มิถุนายน 2547
  คณะกรรมการเจ้าหนี้รับทราบถึงการลาออกจากตำแหน่งกรรมการผู้จัดการใหญ่ (President)
  ของนายสวัสดิ์ หอรุ่งเรือง และมีมติแต่งตั้ง ดร. ดอน ภาสะวณิช เป็นกรรมการผู้จัดการใหญ่
  (President) โดยมีผลตั้งแต่วันที่ 1 มิถุนายน 2547

  สิงหาคม บริษัทเริ่มการผลิต 24 ชั่วโมงต่อวัน จากเดิมทำการผลิต 12 ชั่วโมงต่อวัน

  กันยายน บริษัทเริ่มมีกำไรสุทธิจากผลการดำเนินงานในไตรมาสที่ 3

  ธันวาคม บริษัทมีกำไรสุทธิจากการดำเนินงานสำหรับผลการดำเนินงานสิ้นสุดปี 2547

  2548

  1 มีนาคม คณะกรรมการผู้บริหารแผนรับทราบถึงการลาออกของนายชาญ บูลกุล และนายอนุตร
  จาติกวณิช จากกรรมการบริษัท และมีมติแต่งตั้งดร. ดอน ภาสะวณิช และนางสาวปัทมา
  หอรุ่งเรือง เป็นกรรมการแทน และมีมติเปลี่ยนแปลงอำนาจกรรมการคือ นายสวัสดิ์ หอรุ่งเรือง
  ลงลายมือชื่อร่วมกับนางสาวปัทมา หอรุ่งเรือง หรือ ดร. ดอน ภาสะวณิช หรือนายอบีนาส มาจี้
  รวมเป็นสองคนและประทับตราสำคัญของบริษัท

  พฤษภาคม
  ตลาดหลักทรัพย์แห่งประเทศไทยได้อนุญาตให้บริษัทย้ายการซื้อขายหลักทรัพย์ของบริษัทจากหมวด
  REHABCO ไปยังหมวดวัสดุก่อสร้าง กลุ่มอสังหาริมทรัพย์และก่อสร้าง ตั้งแต่วันที่ 20 พฤษภาคม
  2548

  วันที่ 20 พฤษภาคม 2548 บริษัทได้ดำเนินการเพิ่มทุนจดทะเบียนจำนวน 967,862,131.50
  บาท จากทุนจดทะเบียนจำนวน 105,729,921,239.25 บาท เป็นทุนจดทะเบียนจำนวน
  106,697,783,370.75 บาท โดยการออกหุ้นสามัญใหม่จำนวน 117,316,622 หุ้น
  มูลค่าที่ตราไว้หุ้นละ 8.25 บาท และจดทะเบียนเพิ่มทุนชำระแล้วของบริษัทอีกจำนวน
  967,862,131.50 บาท จากทุนชำระแล้วจำนวน 74,137,788,788.25 บาท
  เป็นทุนชำระแล้วจำนวน 75,105,650,919.75 บาท กับกรมพัฒนาธุรกิจการค้า
  กระทรวงพาณิชย์

  16 สิงหาคม บริษัทได้ดำเนินการเพิ่มทุนจดทะเบียนจำนวน 931,710,565.50 บาท
  จากทุนจดทะเบียนจำนวน 106,697,783,370.75 บาท เป็นทุนจดทะเบียนจำนวน
  107,629,493,936.25 บาท โดยการออกหุ้นสามัญใหม่จำนวน 112,934,614 หุ้น
  มูลค่าที่ตราไว้หุ้นละ 8.25 บาท และจดทะเบียนเพิ่มทุนชำระแล้วของบริษัทอีกจำนวน
  931,710,565.50 บาท จากทุนชำระแล้วจำนวน 75,105,650,919.75 บาท
  เป็นทุนชำระแล้วจำนวน 76,037,361,485.25 บาท กับกรมพัฒนาธุรกิจการค้า
  กระทรวงพาณิชย์

  ธันวาคม บริษัทได้รับการรับรองงานบริหารคุณภาพมาตรฐาน ISO 9001:2000

  2.2 การประกอบธุรกิจ

  ภาพรวมการประกอบธุรกิจ ณ วันที่ 31 ธันวาคม 2548

+-------+---+-----+----------------+----------------+-------+---+---+---+
|       |   |     | บมจ.           |                |       |   |   |   |
|       |   |     | นครไทยสตริปมิล   |                |       |   |   |   |
+-------+---+-----+----------------+----------------+-------+---+---+---+
|       |   |     |                |                |       |   |   |   |
+-------+---+-----+----------------+----------------+-------+---+---+---+
|       |   |     |                | 100.00%        |       |   |   |   |
+-------+---+-----+----------------+----------------+-------+---+---+---+
|       |   |     | บริษัท เอ็นเอสเอ็ม |                |       |   |   |   |
|       |   |     | สตีล จำกัด       |                |       |   |   |   |
|       |   |     |                |                |       |   |   |   |
|       |   |     | (NSM Steel     |                |       |   |   |   |
|       |   |     | Company        |                |       |   |   |   |
|       |   |     | Limited)       |                |       |   |   |   |
+-------+---+-----+----------------+----------------+-------+---+---+---+
|       |   |     |                | 100.00%        |       |   |   |   |
+-------+---+-----+----------------+----------------+-------+---+---+---+
|       |   |     | บริษัท เอ็นเอสเอ็ม |                |       |   |   |   |
|       |   |     | (เดลาแวร์) อิงค์  |                |       |   |   |   |
|       |   |     |                |                |       |   |   |   |
|       |   |     | (NSM           |                |       |   |   |   |
|       |   |     | (Delaware)     |                |       |   |   |   |
|       |   |     | Inc.)          |                |       |   |   |   |
|       |   |     |                |                |       |   |   |   |
|       |   |     | (ไม่ม           |                |       |   |   |   |
|       |   |     | ีสภาพนิติบุคคลแล้ว) |                |       |   |   |   |
+-------+---+-----+----------------+----------------+-------+---+---+---+

  บริษัทเป็นผู้ผลิตเหล็กแผ่นรีดร้อนและผลิตภัณฑ์ต่อเนื่อง บริษัทถือหุ้นทางตรง ในสัดส่วนร้อยละ 100
  ในบริษัท เอ็นเอสเอ็ม สตีล จำกัด (“NSM Cayman”) และ NSM Cayman
  ถือหุ้นในสัดส่วนร้อยละ 100 ในบริษัท เอ็นเอสเอ็ม (เดลาแวร์) อิงค์ (“NSM Delaware”)
  ทั้งสองบริษัทนี้จดทะเบียนจัดตั้งขึ้นนอกประเทศไทย

  NSM Cayman
  จัดตั้งขึ้นโดยมีวัตถุประสงค์เพียงอย่างเดียวคือเพื่อระดมทุนให้กับบริษัทโดยการออกตราสาร
  อันประกอบด้วยตราสารชั้นต้นมีจำนองครบกำหนดไถ่ถอนในปี 2549
  ตราสารชั้นต้นลำดับรองมีจำนองครบกำหนดไถ่ถอนในปี 2551 และหุ้นกู้ลำดับรองมีจำนอง
  ครบกำหนดไถ่ถอนในปี 2552 โดย NSM Delaware เป็นผู้ออกตราสารในฐานะตัวแทนของ NSM
  Cayman บริษัทเป็นผู้ค้ำประกันตราสารทั้งหมดโดยไม่มีเงื่อนไขและเพิกถอนไม่ได้
  บริษัทย่อยทั้งสองนี้ไม่มีรายได้แต่อย่างใดเนื่องจากมิได้ประกอบการและดำเนินธุรกิจ

  บริษัทมีความตั้งใจที่จะดำเนินการชำระบัญชี NSM Cayman
  ให้เสร็จสิ้นหลังจากสิ้นสุดการปรับโครงสร้างหนี้ สำหรับ NSM Delaware นั้น
  ปัจจุบันไม่มีสภาพเป็นนิติบุคคลแล้วและได้มีการประกาศตามบทบัญญัติของกฎหมายที่เกี่ยวข้องกับบริษัททั่วไปของมลรัฐเดลาแวร์

  2.3 โครงสร้างรายได้

  บริษัทเริ่มดำเนินการผลิตตามปกติในปี 2547 และในระหว่างปี 2548
  บริษัทประสบความสำเร็จอย่างต่อเนื่องในการเพิ่มปริมาณการผลิต
  ซึ่งทำให้บริษัทมีรายได้จากการขายสินค้าเพิ่มขึ้นเป็นจำนวนมาก ขณะที่ในปี 2546
  บริษัทมีรายได้จากการจำหน่ายสินค้าและวัสดุที่คงเหลือไว้ก่อนการหยุดผลิต

+------------------------+---------+-----+-------+-----+-------+-----+
|                        | 2548    |     | 2547  |     | 2546  |     |
+------------------------+---------+-----+-------+-----+-------+-----+
|                        | ล้านบาท  | %   | ล     | %   | ล     | %   |
|                        |         |     | ้านบาท |     | ้านบาท |     |
+------------------------+---------+-----+-------+-----+-------+-----+
| ยอดขาย                 | 13      | 87  | 9,5   | 95  | -     | -   |
|                        | ,898.13 | .65 | 11.33 | .34 |       |     |
| เหล็กแผ่นรีดร้อน (HRC)     |         |     |       |     | 29.40 | 1   |
|                        | 87.57   | 0   | 2     | 2   |       | .61 |
| สินค้าคงเหลือและวัตถุดิบ     |         | .55 | 19.02 | .20 |       |     |
+------------------------+---------+-----+-------+-----+-------+-----+
| รายได้ดอกเบี้ย            | 3.73    | 0   | 12.86 | 0   | 1.99  | 0   |
|                        |         | .02 |       | .13 |       | .11 |
+------------------------+---------+-----+-------+-----+-------+-----+
| รายได้อื่น                | 1       | 11  | -     | -   | 8     | 48  |
|                        | ,784.86 | .26 |       |     | 82.55 | .45 |
| กำไรจากการกลับบัญชีขาดทุน  |         |     | 1     | 1   |       |     |
| จากการด้อยค่าของสินทรัพย์   | -       | -   | 05.03 | .05 | 8     | 46  |
|                        |         |     |       |     | 42.08 | .23 |
| กำไรจากอัตราแลกเปลี่ยน    | -       | -   | 80.01 | 0   |       |     |
|                        |         |     |       | .80 | -     | -   |
|                        | 81.79   | 0   | 47.81 |     |       |     |
| กลับรายการขาดทุนจากการลด |         | .52 |       | 0   | 65.66 | 3   |
|   มูลค่าสินค้า             |         |     |       | .48 |       | .60 |
|                        |         |     |       |     |       |     |
| รายได้อื่น ๆ              |         |     |       |     |       |     |
+------------------------+---------+-----+-------+-----+-------+-----+
| รวม                    | 15      | 100 | 9,9   | 100 | 1,8   | 100 |
|                        | ,856.08 | .00 | 76.06 | .00 | 21.68 | .00 |
+------------------------+---------+-----+-------+-----+-------+-----+

  2.4 เป้าหมายการดำเนินธุรกิจ

  ภายหลังที่บริษัทกลับมาดำเนินกิจการในปลายปี 2546 นั้น
  เป้าหมายเบื้องต้นของบริษัทก็คือการที่โรงงานผลิตเหล็กรีดร้อนของบริษัทสามารถดำเนินการได้เป็นปกติอีกครั้งหนึ่ง
  และสามารถดำเนินการก่อสร้างสายโรงงานผลิตผลิตภัณฑ์ต่อเนื่องให้เสร็จสมบูรณ์

  ในปี 2547 บริษัทสามารถบรรลุเป้าหมายดังกล่าวอย่างงดงาม โดยบริษัทได้เริ่มการผลิต 24
  ชั่วโมงตั้งแต่ไตรมาสสาม และมีกำไรจากต้นทุนที่ลดต่ำลง
  บริษัทสามารถผลิตเหล็กรีดร้อนได้มากกว่า 86,000 ตันในเดือนธันวาคม 2547
  แสดงให้เห็นถึงความสมบูรณ์แบบของเครื่องจักรซึ่งสามารถทำการผลิตได้เกือบจะเต็มความสามารถในระยะเวลาเพียง
  1 ปี

  เป้าหมายที่สำคัญประการต่อมาคือการมุ่งสู่การเป็นหนึ่งในผู้ผลิตของโลกในการผลิตเหล็กแผ่นคุณภาพสูงที่มีประสิทธิภาพสูงสุดด้วยต้นทุนที่ต่ำสุด
  บริษัทจะขยายผลิตภัณฑ์เหล็กรีดร้อนไปสู่ผลิตภัณฑ์มูลค่าสูง เช่นเหล็กเคลือบสังกะสี
  และเหล็กล้างผิวเคลือบน้ำมัน รวมถึงผลิตภัณฑ์ต่อเนื่องมูลค่าสูงอื่น เช่น เหล็กคุณภาพพิเศษ
  พร้อมกันนั้นบริษัทยังมุ่งเน้นการพัฒนาคุณภาพของผลิตภัณฑ์ ในปลายปี 2548
  บริษัทได้รับการรับรองระบบบริหารคุณภาพมาตรฐาน ISO 9001:2000
  ซึ่งจะเป็นก้าวสำคัญที่จะมุ่งสู่มาตรฐานผลิตภัณฑ์และการแข่งขันในระดับโลก

  สำหรับในระยะกลางและระยะยาวนั้น
  บริษัทมีเป้าหมายที่จะลดการผลิตสินค้าคุณภาพพื้นฐานซึ่งมีราคาตลาดที่ผันผวน
  และเพิ่มการผลิตผลิตภัณฑ์มูลค่าสูงและมีความพิเศษและหลากหลายซึ่งจะทำให้บริษัทสามารถทำกำไรได้สูงสุด

  การเติบโตอย่างต่อเนื่องและการขยายประเภทของผลิตภัณฑ์เป็นเป้าหมายหลักของบริษัท สำหรับปี
  2549 นั้น บริษัทมีความมุ่งมั่นที่จะเพิ่มยอดขายของผลิตภัณฑ์เหล็กรีดร้อน
  เหล็กแผ่นรีดร้อนปรับสภาพผิว และเหล็กล้างผิวเคลือบน้ำมันจากห้าแสนตันในปี 2547 และ
  เจ็ดแสนเจ็ดหมื่นตันในปี 2548 ให้สูงถึงหนึ่งล้านตันในปี 2549 นอกจากนี้ในปี 2551
  ภายหลังจากที่การก่อสร้างโรงงานผลิตภัณฑ์ต่อเนื่องเสร็จสมบูรณ์
  บริษัทมีเป้าหมายที่จะเพิ่มสัดส่วนการผลิตและยอดจำหน่ายเหล็กเคลือบสังกะสีให้เป็นสินค้าหลักของบริษัทต่อไป